b'\n_START_ARTICLE_\nOlga Vrabi\xc4\x8d\n_START_SECTION_\n\xc5\xbdivljenjepis\n_START_PARAGRAPH_\nLeta 1936 je postala \xc4\x8dlanica KPJ. \xc4\x8cez tri leta je diplomirala na Farmacevtski fakulteti v Zagrebu. Junija 1941 je bila izseljena v Srbijo, kjer se je naslednje leto pridru\xc5\xbeila NOG; med vojno je opravljala razli\xc4\x8dne partijsko-politi\xc4\x8dne naloge._NEWLINE_Po vojni je delala v in\xc5\xa1truktorski upravi CK KPS in KPJ, bila mdr. sekretarka celjskega komiteja ZKS (1952-55), nato \xc4\x8dlanica izvr\xc5\xa1nega sveta Skup\xc5\xa1\xc4\x8dine LRS in predsednica Sveta za ljudsko zdravje LR Slovenije, od 1958 sekretarka Centralnega sveta Zveze sindikatov Jugoslavije do 1963, nato do 1967/68 predsednica socialno-zdravstvenega zbora Skup\xc5\xa1\xc4\x8dine SFRJ, kasneje predsednica ob\xc4\x8dinske skup\xc5\xa1\xc4\x8dine v Celju, \xc4\x8dlanica CK ZKS in CK ZKJ (od 1958), predsednica sveta za dru\xc5\xbebeno aktivnost \xc5\xbeensk pri predsedstvu RK SZDL (do 1974) in \xc4\x8dlanica predsedstva Zvezne konference SZDL Jugoslavije, ustavna sodnica Slovenije (1974-81) ter \xc4\x8dlanica Sveta federacije. Ukvarjala se je zvpra\xc5\xa1anji enakopravnosti \xc5\xbeensk ter razvojem socialne in zdravstvene politike. Bila je nosilka partizanske spomenice 1941.'